# **Leping**

Tallinnas,

**Kaitseministeerium,** registreerimisnumber 70004502, asukohaga Sakala 1, Tallinn 15094, keda esindab volituse alusel kaitseväeteenistuse osakonna juhataja Anu Rannaveski

ja

**Tervise ja Heaolu Infosüsteemide Keskus**,registreerimisnumber 70009770,asukohaga Uus-Tatari 25/Veerenni 13, Tallinn 10134, keda esindab põhimääruse alusel direktor Katrin Reinhold,

edaspidi eraldi nimetatud “**Kaitseministeerium**“ – „KaM” või „pool“ ja “**Tervise ja Heaolu Infosüsteemide Keskus**“ – „TEHIK” või „pool“, ühiselt nimetatud “pooled”,

sõlmisid heas usus lepingu alljärgnevas:

1. Üldsätted

1.1. Lepingu dokumendid koosnevad lepingust ja lepingu lisadest, kui need vormistatakse lepingu kehtivuse jooksul ning mis on lepingu lahutamatud osad ja omavad lepinguga võrdset juriidilist jõudu.

2. Lepingu eesmärk ja lepingu alusel teostatavad tööd

* 1. Lepingu eesmärgiks on KaM poolt TEHIKule antava sihtotstarbelise toetuse (edaspidi toetus) kasutamine tervise infosüsteemi (edaspidi TIS) arendus- ja hooldustööde teostamiseks, mis on seotud KaM valitsemisalas kaitseväekohustuslaste ja kaitseväekohustust võtta soovivate isikute terviseseisundi hindamiseks TIS juurdepääsu tagamisega.
	2. Lepingu alusel teostatavateks töödeks loetakse punktis 2.1 nimetatud TIS juurdepääsu toimimiseks vajalikud hooldustööd ning poolte vahel kokkulepitavad arendustööd.
	3. Juhul kui riigi majanduslikust olukorrast sõltuvalt KaM eelarves ei ole võimalik sihtotstarbelise toetuse tasumiseks vajalikke vahendeid ette näha, ei ole TEHIK kohustatud punktis 2.2 nimetatud töid teostama.
1. **Toetus tööde elluviimiseks ja aruandlus**
	1. Lepingu punktis 2.1 nimetatud tööde eest tasub KaM TEHIKule perioodil 2020-2024.a 20 000 (kakskümmend tuhat) eurot aastas, kui KaM eelarves on vastav summa ette nähtud.
	2. KaM kohustub kandma TEHIKu arveldusarvele (Rahandusministeerium, EE891010220034796011, viitenumber 2800048574) punktis 3.1. toodud toetuse summa 2020. a hiljemalt 1. detsembriks ning 2021-2024.a hiljemalt iga aasta 1. märtsiks.
	3. Toetuse sihtotstarbeliseks kasutamiseks loetakse punktis 2.2. nimetatud tööde teostamisega otseselt seotud kulude katmist.
	4. TEHIK kohustub esitama aruande eelmisel kalendriaastal antud toetuse kasutamise kohta hiljemalt järgneva aasta 31. jaanuariks. Sihipäraselt kasutamata jäänud ulatuses tuleb toetus tagastada KaM poolt määratud tähtajaks, kui selle kasutamise kohta ei sõlmi pooled kirjalikku kokkulepet.

**4. TEHIK** kohustub:

4.1. kooskõlastama punktis 2.2. nimetatud arendustööde sisu p 7.3. nimetatud kontaktisikuga ning tagama kokkulepitud tööde teostamise;

4.2. teavitama p 7.3. nimetatud kontaktisikut tervise infosüsteemi erakorralistest hooldus- ja arendustöödest;

4.3. lähtuma lepingu täitmisel kehtivatest õigusaktidest;

4.4. kasutama toetust lepingus kokkulepitud korras ja tingimustel.

**5. KaM kohustub:**

5.1. tagama punktis 2.2. nimetatud arendustööde teostamiseks vajaliku sisendi andmise ning lõppkasutajate huvidele vastavuse;

5.2. andma juhiseid punktis 2.2. nimetatud arendustööde teostamiseks soovitavate tehniliste lahenduste osas ning täpsustama õigusruumist tulenevaid tingimusi;

5.3. tagama punktis 3.1. toodud summa ülekandmise TEHIKule vastavalt lepingus kokkulepitule, kui eelarves on vastav summa ette nähtud;

5.4. teavitama TEHIKut esimesel võimalusel, kui on teada, et järgneval kalendriaastal ei ole võimalik sihtotstarbelist toetust maksta.

**6. Poolte vastutus**

6.1. Pooled täidavad omapoolseid kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat. Lepingu täitmisest tekkivad vaidlused lahendatakse läbirääkimiste teel.

6.2. Poole kontaktisik on kohustatud lepingu täitmisel mistahes probleemi, viivituse vm asjaolu tekkimisel koheselt sellest teise poole kontaktisikut teavitama. Pooled teevad endast kõik oleneva, et tekkinud olukord lahendada ja tagada lepingu täitmine. Vajadusel muudetakse poolte kokkuleppel lepingus toodud tähtaegu.

6.3. Pooled vastutavad teisele poolele lepingu rikkumisega või täitmata jätmisega tekitatud kahjude eest õigusaktidega sätestatud korras.

6.4. Kui TEHIK rikub lepingu tingimust/tingimusi ning ei kõrvalda lepingu rikkumist KaM poolt antud tähtaja jooksul, on KaM-il õigus leping üles öelda ja/või nõuda mittesihtotstarbeliselt kasutatud ja/või lepingu ülesütlemise hetkeks kasutamata toetuse tagastamist.

6.5. Lepingust tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

6.6. Pool, kes ei suuda oma kohustusi vääramatu jõu tõttu täita, peab viivitamatult so vähemalt 3 (kolme) tööpäeva jooksul teatama teisele poolele nimetatud olukorra tekkimisest ja lõppemisest.

6.7. Kui vääramatu jõud kestab rohkem kui 3 (kolm) kuud, on mõlemal poolel õigus lepingust taganeda teisele poolele kirjaliku taganemisavalduse tegemisega. Kummagi poole lepingust taganemise korral tagastab TEHIK sihipäraselt kasutamata jäänud toetuse KaM poolt näidatud arvelduskontole KaM poolt antud tähtaja jooksul.

**7. Lõppsätted**

7.1. Leping jõustub allkirjastamisest ja kehtib kuni poolte lepinguliste kohustuste täitmiseni.

7.2. Kaitseministeeriumil on õigus leping erakorraliselt üles öelda, kui on ette näha, et kuni punktis 3.1 nimetatud perioodi lõpuni ei ole võimalik TEHIKule lepingus ette nähtud sihtotstarbelist toetust maksta.

7.3. KaM kontaktisikuks kõigis lepingu täitmisega seotud küsimustes on Mari-Ann Lõõnik, e-post mari-ann.loonik@kaitseministeerium.ee, tel 7170094.

7.4. TEHIK kontaktisikuks kõigis lepingu täitmisega seotud küsimustes on Anneli Romulus , e-post anneli.romulus@tehik.ee, tel 7943900.

7.5. Kontaktisikute muutumisel kohustuvad pooled üksteist teavitama e-posti vahendusel 3 (kolme) tööpäeva jooksul uue kontaktisiku andmetest. Kontaktisiku haiguse, puhkuse või muu eemalviibimise ajaks määravad pooled asenduskontaktisiku, kelle andmed saadetakse koheselt teisele poolele.

7.6. Lepingut võib poolte kokkuleppel muuta või täiendada. Lepingu muudatused ja täiendused vormistatakse kirjalikult ning need jõustuvad poolte poolt allakirjutamise hetkest, kui pooled ei lepi kokku teisiti.

7.7. Leping allkirjastatakse digitaalselt.

**Kaitseministeerium Tervise ja Heaolu Infosüsteemide Keskus**

Anu Rannaveski Katrin Reinhold

*/allkirjastatud digitaalselt/ /allkirjastatud digitaalselt/*